

שאלות מומלצות לסיור בחדר לידה

כשאת מחליטה באיזה בית חולים ללדת, חשוב לקחת בחשבון כמה דברים: הגישה והנהלים בחדרי הלידה, האוירה הכללית )האם עמוס, האם מעודדים לידה טבעית, כמה פתיחות יש להעדפות היולדת( וכמובן זמן הנסיעה

חשוב שאלה יפגשו את ההעדפות והרצות שלך בנוסף כדאי לבחון את הנהלים לאחר הלידה, כמו האפשרות לאפס הפרדהו תנאי האשפוז במחלקת יולדות.

ההמלצה שלי היא לבדוק אילו בתי חולים מתאימים למה שאת מחפשת ונמצאים במרחק נסיעה רלוונטי עבורך, ולהגיע לסיור באותם חדרי הלידה. הסיורים מתקיימים לרוב בימים קבועים ונרשמים אליהם דרך מועדון היולדות של בית החולים. הכנתי לך שאלות שכדאי לשאול במסגרת הסיור, כמובן שתעשי התאמה לנושאים הרלוונטיים לך. תזכרי שלצד מה שמועבר בסיור, שווה גם לברר עם נשים שילדו שם לאחרונה. מציעה גם לבדוק באפליקציית יולדות, בה בבתי החולים מדורגים על ידי היולדות ויש מידע רב על תנאי הלידה.

שאלות כלליות ונהלים:

* כמה חדרי לידה יש וכמה מיילדות במשמרת?
* מהו פרוטוקול הניטור עבור לידה טבעית ללא גורמי סיכון?
* האם יש מוניטור אלחוטי וכמה מוניטורים אלחוטיים זמינים בשגרה?
* האם בכל חדר לידה יש מקלחת? האם ניתן להיכנס למקלחת בכל שלב במהלך הלידה?
* פרטיות: האם ניתן לסגור את דלת חדר הלידה ?בחלק יש וילון בלבד והדלת פתוחה
* האם יש מרדים זמין לחדר לידה לביצוע הרדמה אפידורלית?
* האם יש גז צחוק?
* אם עברתי את שבוע 40, ובהנחה שהכול תקין, מתי תוצע השראת לידה?
* מה ממליצים במצב של ירידת מים ללא צירים? האם ניתן להמתין להתפתחות לידה ספונטנית בהנחה שהכל תקין גם מעבר ל-48 שעות?
* כמה זמן מומלץ לשלב השני של הלידה לפני שמציעים התערבות רפואית כמו ואקום או ניתוח קיסרי?
* האם תומכים בכל תנוחת לידה לפי בקשת היולדת? האם ניתן ללדת בתנוחה שאינה על הגב גם עם אפידורל? האם יש הגבלה עבור נשים בלידה ראשונה?
* האם יש שימוש בפיטוצין במינון נמוך בלידה לאחר ניתוח קיסרי?
* האם תומכים/מעודדים לידה טבעית לאחר קיסרי?
* מה הנהלים לגבי בדיקות פתיחה? האם ניתן להמעיט בבדיקות בלידה טבעית?
* האם ישנם שירותי רפואה משלימה: דיקור, רפלקסולוגיה?

תנאים ללידה טבעית

* האם מחייבים פתיחת וריד?
* אילו עזרים יש בחדר הלידה? האם יש כדור פיזיו? כדור בוטן? כיסא לידה?
* מה התנאים לכניסה לחדר לידה טבעי? האם מתנים בפתיחה מסוימת?
* כמה חדרי לידה טבעיים זמינים לשימוש?
* במידה ואני מעוניינת בלידה טבעית עם שימוש באמבטיה והחדר הטבעי תפוס, האם אפשר להביא בריכה מתנפחת לחדר רגיל?
* האם קיימת אפשרות ללידה במים? האם האפשרות רלוונטית ללידה ראשונה? לידה אחרי קיסרי?

תמיכה וליווי במהלך הלידה

* כמה מלווים ניתן להכניס לחדר הלידה ?
* האם מאפשרים ליווי של בן/בת זוג או מלווה במהלך מתן זריקת אפידורל?
* האם במקרה של ניתוח קיסרי בן הזוג/מלווה יוכל להכנס עם היולדת לניתוח?

לאחר הלידה

* מה האפשרויות הקיימות לביות?
* האם יש אפס הפרדה?
* האם ממתינים עם חיתוך חבל טבור כנוהל ? האם ניתן לאסוף דם טבורי ?
* האם ניתן לעשות אפס הפרדה בלידה בניתוח קיסרי לא מתוכנן?
* מה תנאי ההתאוששות לאחר ניתוח קיסרי? האם ניתן לבצע התאוששות לצד התינוק?
* האם ממליצים באופן גורף על מתן פיטוצין לאחר לידה?
* האם יש תמיכה בהנקה מצד הצוות? האם יש יועצות הנקה זמינות במחלקה ומתי נמצאות?
* האם בן הזוג / מלווה יכול להשאר לצד היולדת בלילה?
* כמה יולדות נמצאות יחד בחדרי האשפוז?
* במקרה של צהבת, האם יש סמיכת פוטותרפיה כדי שהאם תוכל להחזיק את התינוק?
* האם ניתן להשתחרר מוקדם יותר במידה והכל תקין ?